सामाजिक क्षेत्र के विकास पर संयुक्त प्रगतिशील गठबंधन सरकार के बढ़ते फोकस को ध्यान में रखते हुए आर्थिक समीक्षा में कहा गया है कि विकसित दुनिया और यहां तक कि विकासशील देशों के मुकाबले हमारे देश में स्वास्थ्य व शिक्षा के मौजूदा आंकड़ों में बड़ी खाई है और इसे तेजी से भरे जाने की दरकार है।
सामजिक क्षेत्र : हाल के वर्षों में हालांकि भारत के सामाजिक विकास सूचकांक में सुधार नजर आया है और यह साल 2000 के 0.556 से बढ़कर साल 2007 में 0.612 पर पहुंच गया। लेकिन यह अभी भी संतोषजनक नहीं है।